
Reporters Tae The Scottish 
Pairliament. 

S cottish office parliamentary 
recorders, that’ll be daein the same kinna 
job in Holyrood as Hansard daes in 
Wastmeinster, haes been in contack wi the 
Scottish National Dictionary Association tae 
speir wyce anent Scots spellin an gremmar. 
Follaein on frae that, Iseabail McLeod 
(SNDA) an Prof. Graham Caie (SLRC an 
Univairsitie o Glesca) haed a hail eftemuin at 
the Scottish Office crackin wi thae reporters 
an thay fund thaim tae be unco couthie an 
walcomin. The reporters sayed that they 
would record the language(s) they heard in 
parUament as faithfully as possible and 
that they would transcribe Scots (and 
Scottish vocabulary in SSE) whenever it 
was spoken without ‘normalising’ it. The’r 
nae need for a saiprit English owersettin, like 
wi Gaelic, but onie word that’s no aa that 
weel kent wad hae a wee exposeetion at the 
side. Wi baith the Scottish pairliament an 
the schuils uisin a dictionar foondit Scots 
spellin, we micht weel en up wi fowk (the 
media for exemplar) that accep the spelhns o 
a Scottish government as the richt wey tae 
gaun an, whan thay’r eikit tae wi a new 
generation o schuil-baims, leeterate in thair 
mither tung an uisin the same spelhns, wad a 
standart orthographie be aa that faur ahint? 


Scots TungWITTINS 
on the wab. 

The Scots Tung Wittlns can be vizzied or 
doun-loadit an prentit (nou in HTML format 
forbye) frae the wab-steid o 

The Scots Speikers Curn, Glesca. 
Wab-steid backin :- 
http://www.ndirect.co.uk/~love/ 


Mak Yer Merk In Mey. 

E FTER the Scottish Office stertit tae pit 
oot thon Have your Say In May leaflet 
wi nae mint o Scots at the fuit o’t 
alangside o aa the ither leids ye cuid hae it in, 
a wheen o upsteerers screivit in speirin for a 
copie in Scots. Dr. Dauvit Horsbroch 
owerset the leaflet intae Scots cried Mak Yer 
Merk In Mey an the SO stertit giein it oot 
tae oniebodie that speirt ane. Aboot twa days 
efter, the SO speirt tae mak three chynges tae 
the leaflet an Dauvit greed tae an duin thaim 
for thay war nae skin aff oor nebs an we war 
aa weel pleesured wi the wey things wis 


gaun. It wisna or we’d speirt the SO tae pit 
oot a press release tellin fowk that Scots 
copies wis tae haund an speirin gin Scots wad 
be mintit at the fuit o aa new leaflets 
alangside o aa the ither leids, that the SO 
sleekitness wis onhappit for aa tae see. Whit 
ither wey cuid oniebodie tak thair follaein 
repone? 

“Thank you for your recent e-mail. 

It is felt that it would not be appropriate to 
issue a press release about the Scots 
translation as this has not been produced 
by the Scottish Office. While we have 
agreed in this instance to make Dr 
Horsbroch’s leaflet available, it is not the 
policy intention of The Scottish Office to 
produce leaflets in Scots - as we are not 
aware of any Scots speakers for whom 
English is not the first language. 

I hope this information is helpful.” 

Maister Dempsey, the SO officiar ahint the 
abuin threap cuidna pit forrit onie nummers 
or survey or ocht tae gie wecht tae whit he 
sayed for, as we aa ken, thare isna onie but 
monie upsteerers wis able tae pynt oot hou 
the GRO(S) Report on the Scots Language 
(1996) cuid pruve the opposeet. It wis pyntit 
oot an aa that whit he wis daein wis contrair 
tae a nummer o condeetions laid doun in 
Pairt II o the European Charter for 
Regional or Minority Languages. The 
upcome o aa this wis that Maister Dempsey 
tint the airgument, gied up the fecht an 
passed the baa tae the heid o Donald Dewar, 
the Scottish Secretar. He’s the ane that haes 
tae dree oor slidin tackles nou an, at the time 
o screivin, we hinna heard ocht frae him yet 
anent this parteeclar kinch. 


Wae's Me Puir Doric! 

T hat’S whit Robbie Shepherd cries his 
“Column One” in the P & J on 1st. 
Marrch. Coorse he daesna spell it thon 
wey but in English sae he can tak a len o thon 
Wullie Shakespeare. “Alas Poor Doric!” O 
wad some Pouer the giftie gie us tae hae sic- 
like columns in the Scotsman an Herald an 
aa! That’s us takin a len o Rabble Bums nou. 
Sae whit? Robbie’s column is a richt 
wycelik screid duin in the kenspeckle souch 
o the nor-aist byleid o Scots, better kent as 
the Doric. He gies some auld farrant words 
he fund a richt guid haizerin an whit for no? 
Ane he spaeks o is harUn an he pynts oot 
that tae harl is tae dab on butter here an thare 
ower a bannock or piece. He haes a thocht 
that harlin the waas o a hoose comes frae the 
same foond an wunners whit ane cam first. 


Ph. 0131- 

We wad propone that it maun hae been the 
first ane, for harlin a hoose is shuirlie a sair 
darg athoot a guid piece tae keep ye gaun. 
Anither o the monie words he peens on tae is 
hespit, a word he says means weary wi care 
an overburdened (come at). The phrase, 
sair trauchelt lowps intae oor heids but ilka 
ane tae his ain an oniewey, we aa wiss 
Robbie a sicht mair pouer tae his elbae. 

Dictionar o the Aulder 
Scottish Tung. 

W ITTINS wis gien in the Scotland on 
Sunday that the abuin dictionar, stertit 
60 year syne, is expeckit nou tae be 
feinished bi Hogmanay 2000, a guid 15 year 
aheid o time. Whit’s makin aathin gaun 
alang at a better hck is the giein oot o the 
computer in-pittin tae a Eilipino firm. 
Appearinlie, thae Eilipinos is a sicht cheaper 
an, bi wey o thaim no kennin the leid, thay 
hiv tae tak iUca letter at a time an sae mak 
less mistaks nor fowk that kens, or thinks 
thay ken, Scots. The DOST wis stertit bi Sir 
William Craigie, that kythed the first Oxford 
English Dictionar (1931) an aa, an it kivvers 
the oncome o the Scots leid frae aboot the en 
o the first millenium up til the Act o Union in 
1707. Wi ower a muckle 6,800 pages, the’r 
nae wey it’s gaun tae come oot as an edeetion 
for the pootch an, gin ye hae tae speir the 
price, nae doot yer pootches winna be muckle 
eneuch. For aa that tho, whan it’s feinished, 
the’r nae doot it will be anither muckle key- 
stane eikit tae the foonds o the mither tung. 

Channel Power's 
"Haud Yer Tongue." 

T he innin tae the abuin new Scots 
language program for the schuils (10 tae 
14 year aulds) wis hauden on Monday 
22t. Marrch at Strathclyde Univairsitie’s 
Collins Gallery. The forgaitherin wis unco 
weel plenisht wi fowk that cam alang an kent 
the guid o a weel praisentit an wyce hke 
program. Billy Kay, Liz Niven an C4 
Schuils haes eikit anither guid piece o Scots 
language leamin graith tae help fill a muckle 
want. Lat’s howp it’s juist the first o monie 
mair. We leuk forrit tae the first braidcast on 
20t. Aprile. See Scots Tung Wittins nummer 
62 (Januar 1999) for the dates o aa the ither 
shawins. 





New Digital TV Station for 
Scotland. 


T he Independent Television Commission 
haes lat it be kent that Scotland is tae hae 
its ain appyntit digital TV channel tae be 
cried S2. The new channel, tae be awned hi 
the Scottish Media Group (STV, Grampian, 
Herald, Sunday Herald an that), is expeckit 
tae pit forrit a stertin date in the gey near 
oncome. Donald Emslie, heich-heid-ane for 
braidcastin wi the SMG, haes sayed that S2 
will hae “distinctive Scottish programmin’’ 
for young growed-up fowk. We aa howp it 
haes nae want o “distinctive Scots language” 
an aa for a chynge but will thay hae the 
smeddum? 


Neist Forgaitherin. 
Mon. 26t. AprUe 1999 
7.30pm tae 9.00pm 
Smaa Lounge or Conf. Rm. 1. 
Brunton Haa, Musselburgh. 


(UHI) Univairsitie o the 
Hielands an the Isles. 

A compare o the Scots an Shetlandic leids 
uisin the UHI Policy Statement on 
Linguistic an Cultural Identity owerset 
intae baith leids hi lohn M Tait o Banff that 
got a wee bit heize wi the Scots bit frae John 
Law o Perth. Forbye oor intrest in the 
compare o thae twa leids, maimbers shuid be 
weel pleesured tae read the abuin Policy 
Statement an its ettles tae forder the ongauns 
o aa the hamelt Scottish leids. We’r 
behauden tae Maister Tait for the uiss o thae 
owersettins. 

A. Shaetlan. 

UHI Policy Staetment on Strynds o 
Tongue an Wint. 

1. Da UHI will be hadden wi hits constitution 
ta caa forrit da upbiggin, nationally an ithin 
fremd erts as weel as ithin dir ain bonhoaga, 
o da haemower tongues an wints at’s tae da 
fore i da Isles an da Hielands; 

2. Da UHI will seek ta kyucker an gie stimma 
tae da haemower strynds o tongue an wint o 
da sindry pairts an neebrids; an, trowe 
creative mellin o laire, language, wint an 
community, ta lay da steid for a identity at’s 
pitten furt an kent aawye for da mett o guid 
ducker an gUg ontak; 

3. Da UHI will lay up an had at a policy for 
biggin up tongue an wint, hentin an caain 
tagidder coamon proil ta wirk trowe da hael 
institution, an haemower proil forbye, tocht 
up an kerried trowe wi single pairtner 
institutions or gadderies o dem; 

4. Da UHI will cring tagidder ithin new 
wyes wi boadies at haes ta dui wi troak as 

hunksin an biggin up wint an hain; 

5. Da UHI will hunkse up, trowe pairtner 
framewarks, ony fock or gadderies at’s 
makkin da wints, laire, hain an social life o 
da neebrids richer wi dir strug an trowepit, 
oesin Shaetlan, Orcadian, Scots an Gaelic 
tongues; 

6. Da UHI will seek ta mell swack an leidful 
academic wark enlichtened wi gaddered 


haemower wit tagidder wi community 
trowepit enwittened wi appropriate hunsin ta 
yaspen baith da academic netwarks an da 
creatievity o da neebrids i da Isles an 
Hielands; 

Word Leet:- 

Strynd = charactereistic. Kyucker = revive 
Bonhoaga = birthplace Stimna = strenth 
Mett = merk Ducker = lestin quality 

had at = persist wi Proil = booty, graith 
Hent = fess, cairie, gaither Hunkse = heize 
Gadderie = gaitherin Poase = store o walth 
Cring = binnd thegither Leidful = eydent 
Troak = commerce Strug = effort 

Trowepit = industry, enterprise 
Wit = raison, wisdom Yaspen = energetic. 

B. Scots. 

UHI Policy Statement on Linguistic an 
Cultural Identity. 

1. The UHI will be hauden hi its constitution 
ti hain the life an growthe o the present 
hameart leids an cultures o the Hielands an 
Islands, in local, naitional an fremmit airts; 

2. The UHI will ettle ti gie fushion ti the 
cultural aefauldness o the sindrie leid- 
communities an, hi yokin thegither the 
ingyne o laer, leid, culture an fowk, ti win a 
nem at’s pitten aboot an kent aawey for guid 
gear an innovation; 

3. The UHI will formulate an cairie oot a 
policy for the upbiggin o leid an culture, 
inhaudin an cawin thegither common 
proveision ti work throu the hail 
staiblishment, an hameart proveisions forbye, 
cleckit an wrocht hi single pairtner 
institutions or cums o thaim; 

4. The UHI will caw thegither in new weys 
wi neibors frae business an academia ti win 
mair graith ti haunder the weel-workin o 
culture an economy; 

5. Throu pairtnership framewarks, the UHI 
will uphaud fowk an quorums at thair feckfu 
ongauns tochers the culture, neiborheid, 
weel-daein an scholarlie life o the airts uisin 
Shetlandic, Orcadian, Scots an Gaelic leids; 

6. The UHI will ettle ti yoke tentie 
scholarship enlichtent hi gaithert hameart 
ingyne wi community ontakkins enwittent hi 
appropriate research ti gie virr baith ti 
academic netwarks an the createivity o the 
fowk i the Hielands an Islands. 


tae get three votes, twa for the Scottish 
Parliament n een for the local cooncil. Wir 
gyaun tae get three different coloured bitties 
o paper tae pit wir votes ontil n efter wi’v pit 
doun wir crosses wi hiv tae pit wir three 
bitties o paper intae three different boxes. It 
soonds like fillin up the fitbaa coupon except 
the odds are probably a lot waur - it’s 
certainly gyaun tae cost us aa a gey lot mair 
money bit wi nae very monie benefits comin 
back till’s! Houiver, ye ken, A think A’v 
juist hid a noshun that wad save aa this 
expinse, n it’s this - Seein as es new 
Parliament is gyaun tae be in Edinburgh, A 
suggeest at wi tak twa three monkeys oot o 
Edinburgh Zoo, they wad dae juist as guid a 
job as onie MP or Councilor n certainly 
wadna cost s’much, ay, thay wad probably be 
happy juist wi een ar twa bananas iverie day! 
(Oor Border ffeends howps thay’r no 
Chiquitas) 

Nou A dinna sippose aat fin wi div get es 
new Parliament aat they will be willin nor 
indeed hae the capaucity tae get rid o some o 
the mair glaikit noshuns aat hiv been put oot 
as rules n regulations ower recent eers. Een o 
the maist glaikit eens is een aat wir fairmers 
are strugglin wi juist nou far they hiv tae clip 
the bellies o their cattle afore they can be sent 
tae be killed. Nae doot some equally glaikit 
billie frae the Meat Hygiene Service thocht 
aat wad be a guid idea n wad cut doun the 
possibility aat wi micht aa be pooshioned. 
Of coorse he niver thocht aboot foo ull a 
jobbie it wad be tae actually dae, this haes 
mint aat nearly 200 fairmers hiv already been 
kickit n some badly injured as they’ve tried 
tae clip their beasts. Fit wey can the craiturs 
nae be clippit efter they’re deid, aat wad 
seerly be the maist seensible wey tae dae the 
job? 

Wi maybe hiv haed a drappie snaw es month 
bit ye ken, for aa that. Spring is definitely in 
the air. There’s been a twa three momins 
recently fin A hiv gin oot the back door n 
there singin awa merrily abeen m held, a 
bonnie wee larkie. Then juist the ither nicht 
here, it maun hae been aboot fower in the 
momin, A wis lyin there snug in m bed 
winnerin fit haed waukened m, then A heard 
them, a pair o Skirlin Wullies! Ay Spring is 
definitely roon the comer fin they cam back! 


Countra Clatter. 

Bi William G. Johnston frae Udny. 

W EEL, weel, ers nae doot aboot it, ower 
es last wik ar so the wither haes been a 
wee thochtie on the wintery side! Tae 
hear some fowk spik tho, ye wad think it wis 
the en o the warld wi aa the terrible problems 

Ah weel, it’s naethin like the problems at 
peer craiturs in Austria n Switzerland his 
haed tae pit up wi, loosin their houses, ay n 
some their lives as weel. Ay, A dinna think 
we’ve haed very much tae complain aboot, 

Noo than, hiv ye aa read yon bonnie coloured 
leaflet at drappit through yer letter-boxie the 
ither day, ye ken the een A mean, it’s 
enteetled, “Have Your Say In May”? Fin we 
ging an vote on the b* o Mey wir aa gyaun 


Makars' Neuk 

Tae be yersel an tae mak that worth bein 
Nae harder job tae mortals haes been glen. 

Hugh MacDiarmid. 




